section_heading: Glazbeni stil
paragraph_text: S ukupno 14 pjesama, Utopia traje 71 minutu i 38 sekundi te je najdulji Björkin studijski album do danas. Prvi opsežni izvještaj medija o albumu proizašao je iz članka koji je objavio časopis Dazed. Björk je izjavila da njen album istražuje koncept utopije te da se skladanje pjesama na albumu poklopilo s njenim osobnim, političkim i ekološkim brigama. Njeno se ime našlo u naslovima nekih publikacija jer je opisala Utopiju kao svoj "Tinder album".<ref> <ref>  Kasnije je pojasnila svoj komentar, izjavljujući da album pokriva drugačiji emocionalni teren od onog na njenom prethodnom albumu, Vulnicuri, koji je često opisivala svojim albumom slomljenog srca.<ref>